title: 2008/72/Euratom: Decizia Comisiei din 22 noiembrie 2007 privind încheierea de acorduri sub forma unor schimburi de scrisori între Comunitatea Europeană a Energiei Atomice (Euratom) și Confederația Elvețiană (Elveția) în ceea ce privește aplicarea Acordului ITER, a Acordului privind privilegiile și imunitățile pentru ITER și a Acordului privind programul extins în cazul teritoriului Elveției și în ceea ce privește statutul său de membru al Întreprinderii comune europene pentru ITER și dezvoltarea energiei de fuziune

text:
               24.1.2008

               RO

               Jurnalul Oficial al Uniunii Europene

               L 20/11

         DECIZIA COMISIEI
   din 22 noiembrie 2007
   privind încheierea de acorduri sub forma unor schimburi de scrisori între Comunitatea Europeană a Energiei Atomice (Euratom) și Confederația Elvețiană (Elveția) în ceea ce privește aplicarea Acordului ITER, a Acordului privind privilegiile și imunitățile pentru ITER și a Acordului privind programul extins în cazul teritoriului Elveției și în ceea ce privește statutul său de membru al Întreprinderii comune europene pentru ITER și dezvoltarea energiei de fuziune
   (2008/72/Euratom)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene a Energiei Atomice, în special articolul 101 al treilea paragraf,
   având în vedere Decizia 2006/976/Euratom a Consiliului din 19 decembrie 2006 privind programul specific de punere în aplicare a celui de-Al șaptelea program-cadru al Comunității Europene a Energiei Atomice (Euratom) pentru activitățile de cercetare și de formare în domeniul nuclear (2007-2011) (1),
   având în vedere Decizia Consiliului din 25 septembrie 2006 privind încheierea de către Comisie a Acordului de instituire a Organizației internaționale ITER pentru energia de fuziune în scopul punerii în aplicare în comun a proiectului ITER („Acordul ITER”), a Acordului privind aplicarea provizorie a Acordului de instituire a Organizației internaționale ITER pentru energia de fuziune în scopul punerii în aplicare în comun a proiectului ITER și a Acordului privind privilegiile și imunitățile Organizației internaționale ITER pentru energia de fuziune în vederea punerii în aplicare în comun a proiectului ITER („Acordul privind privilegiile și imunitățile pentru ITER”),
   având în vedere Decizia 2007/614/Euratom a Consiliului din 30 ianuarie 2007 privind încheierea, de către Comisie, a Acordului dintre Comunitatea Europeană a Energiei Atomice și Guvernul Japoniei privind implementarea în comun a activităților din programul extins de colaborare în domeniul cercetării asupra energiei de fuziune (2) („Acordul privind programul extins”),
   având în vedere Decizia 2007/198/Euratom a Consiliului din 27 martie 2007 de înființare a Întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe (3),
   având în vedere Acordul de cooperare dintre Comunitatea Europeană a Energiei Atomice și Confederația Elvețiană în domeniul fuziunii termonucleare controlate și al fizicii plasmei (4),
   întrucât:

               (1)

               Acordul ITER, Acordul privind privilegiile și imunitățile pentru ITER și Acordul privind programul extins prevăd aplicarea acestora și pe teritoriul Confederației Elvețiene, care participă la programul de fuziune Euratom ca stat terț asociat cu drepturi depline, în conformitate cu Tratatul Euratom sau cu alte acorduri relevante.

               (2)

               Decizia 2007/198/Euratom și statutul anexat („statutul”) prevăd posibilitatea apartenenței la întreprinderea comună a țărilor terțe care au încheiat, în domeniul fuziunii nucleare controlate, un acord de cooperare cu Euratom, care asociază programele lor respective de cercetare la programele Euratom și care și-au exprimat dorința de a deveni membre ale întreprinderii comune.

               (3)

               Anexa I la statut prevede deja dreptul de vot al Elveției în cadrul Consiliului de administrație al întreprinderii comune, în calitate de membru.

               (4)

               Elveția, care contribuie substanțial la programul de fuziune Euratom, și-a exprimat oficial intenția de a deveni membru al întreprinderii comune pentru o perioadă inițială care să corespundă duratei celui de-Al șaptelea program-cadru Euratom.

               (5)

               Este în interesul Comunității să se pună de acord în mod oficial cu Elveția în ceea ce privește aplicarea Acordului ITER, a Acordului privind privilegiile și imunitățile pentru ITER și a Acordului privind programul extins în cazul teritoriului Elveției, precum și în ceea ce privește modalitățile de participare a Elveției la întreprinderea comună,

         DECIDE:
   Articolul 1
   (1)   Se aprobă în numele Comunității încheierea Acordului sub forma unui schimb de scrisori între Comunitatea Europeană a Energiei Atomice și Confederația Elvețiană privind aplicarea Acordului de instituire a Organizației internaționale ITER pentru energia de fuziune în scopul punerii în aplicare în comun a proiectului ITER, a Acordului privind privilegiile și imunitățile Organizației internaționale ITER pentru energia de fuziune în vederea punerii în aplicare în comun a proiectului ITER și a Acordului dintre Euratom și Guvernul Japoniei privind implementarea în comun a activităților din programul extins de colaborare în domeniul cercetării asupra energiei de fuziune în cazul teritoriului Confederației Elvețiene.
   (2)   Textul acordului este anexat la prezenta decizie sub forma anexei I.
   Articolul 2
   (1)   Se aprobă în numele Comunității încheierea Acordului sub forma unui schimb de scrisori dintre Comunitatea Europeană a Energiei Atomice și Confederația Elvețiană privind statutul Elveției de membru al Întreprinderii comune pentru ITER și dezvoltarea energiei de fuziune.
   (2)   Textul acordului este anexat la prezenta decizie sub forma anexei II.
   Articolul 3
   Comisarul responsabil pentru cercetare sau o persoană desemnată de către acesta sunt autorizați să semneze, în numele Comunității, respectivele scrisori menționate la articolele 1 și 2.

      Adoptată la Bruxelles, 22 noiembrie 2007.

            Pentru Comisie

         Janez POTOČNIK

            Membru al Comisiei

      (1)  JO L 400, 30.12.2006, p. 403.

      (2)  JO L 246, 21.9.2007, p. 32.

      (3)  JO L 90, 30.3.2007, p. 58.

      (4)  JO L 242, 4.9.1978, p. 2. Acord modificat prin protocolul de modificare a Acordului de cooperare, JO L 116, 30.4.1982, p. 21.
   ANEXA I

   ACORD
   sub forma unui schimb de scrisori între Comunitatea Europeană a Energiei Atomice și Confederația Elvețiană privind aplicarea Acordului de instituire a Organizației internaționale ITER pentru energia de fuziune în scopul punerii în aplicare în comun a proiectului ITER, a Acordului privind privilegiile și imunitățile Organizației internaționale ITER pentru energia de fuziune în vederea punerii în aplicare în comun a proiectului ITER și a Acordului dintre Euratom și Guvernul Japoniei privind implementarea în comun a activităților din programul extins de colaborare în domeniul cercetării asupra energiei de fuziune în cazul teritoriului Confederației Elvețiene
   Domnule Comisar,
   Am onoarea de a vă informa că autoritățile elvețiene au luat notă de conținutul Deciziei Consiliului din 25 septembrie 2006 (12731/06) privind încheierea Acordului de instituire a Organizației internaționale ITER pentru energia de fuziune în scopul punerii în aplicare în comun a proiectului ITER și al Deciziei Consiliului din 30 ianuarie 2007 (5455/07) privind încheierea Acordului dintre Comunitatea Europeană a Energiei Atomice și Guvernul Japoniei privind implementarea în comun a activităților din programul extins de colaborare în domeniul cercetării asupra energiei de fuziune.
   Confederația Elvețiană („Elveția”) este de acord să aplice Acordul de instituire a Organizației internaționale ITER pentru energia de fuziune în scopul punerii în aplicare în comun a proiectului ITER (Acordul ITER, anexa I) și Acordul dintre Euratom și Guvernul Japoniei privind implementarea în comun a activităților din programul extins de colaborare în domeniul cercetării asupra energiei de fuziune („Acordul privind programul extins”, anexa II) pe teritoriul său suveran, în conformitate cu articolul 21 din Acordul ITER și, respectiv, cu articolul 26 din Acordul privind programul extins. Aplicarea acestor acorduri în cazul Elveției constituie o continuare a angajamentului actual în domeniul cercetării privind energia de fuziune, în temeiul articolului 3 alineatul (3) din Acordul de cooperare din 14 septembrie 1978 dintre Elveția și Euratom în domeniul fuziunii nucleare controlate și al fizicii plasmei. De asemenea, acest lucru constituie punerea în aplicare a unei strânse cooperări în domeniul cercetării științifice și tehnice, în conformitate cu Acordul privind participarea la cel de-Al șaptelea program-cadru al Comunității Europene și al Euratom.
   În ceea ce privește aplicarea acestor acorduri în cazul Elveției, Euratom și Elveția au convenit asupra punctelor următoare:

               (a)

               Cetățenii elvețieni care se bucură de totalitatea drepturilor cetățenești sunt eligibili în aceleași condiții cu cele aplicabile cetățenilor din statele membre ale UE pentru:

                           —

                           a fi nominalizați de Euratom în calitate de reprezentanți în Consiliul Organizației ITER pentru energia de fuziune [articolul 6 alineatul (1) din Acordul ITER];

                           —

                           a fi desemnați de Consiliul Organizației ITER pentru energia de fuziune pentru funcții de conducere [articolul 6 alineatul (7) litera (d) din Acordul ITER];

                           —

                           a face parte din categoria de personal detașat de Euratom în cadrul Organizației ITER pentru Energia de Fuziune [articolul 7 alineatul (2) din Acordul ITER];

                           —

                           a fi angajați direct de Organizația internațională ITER pentru energia de fuziune prin numirea de către directorul general al Organizației ITER pentru energia de fuziune [articolul 7 alineatul (2) și alineatul (4) litera (b) din Acordul ITER];

                           —

                           a fi numiți de Euratom ca reprezentanți în Comitetul director pentru activitățile din programul extins de colaborare și în comitetele de proiect pentru activitățile din programul extins de colaborare (articolele 3 și 5 din Acordul privind programul extins);

                           —

                           a fi numiți de Comitetul director în funcții de secretariat (articolul 4 din Acordul privind programul extins);

                           —

                           a fi detașați de Euratom pentru activitățile din programul extins de colaborare, și anume ca membri ai echipelor de proiect sau în calitate de coordonatori de proiect (articolul 6 din Acordul privind programul extins).

               (b)

               În conformitate cu articolul 12 din Acordul ITER, Elveția consimte ca Acordul privind privilegiile și imunitățile Organizației internaționale ITER pentru energia de fuziune în vederea punerii în aplicare în comun a proiectului ITER (ITER-API, anexa III) să se aplice în cazul Elveției, în conformitate cu articolul 24 din ITER-API. Elveția este de acord și cu aplicarea pe teritoriul său a privilegiilor și imunităților Acordului privind programul extins, în conformitate cu articolul 13 și cu articolul 14 alineatul (5) din Acordul privind programul extins.

         Anexele I-III reprezintă parte integrantă a prezentei scrisori.
   În cazul modificării Acordului ITER, a Acordului privind programul extins sau a documentului ITER-API, menționate în acest schimb de scrisori, Euratom consultă autoritățile elvețiene. Orice modificare care ar afecta obligațiile Elveției necesită acordul oficial al acesteia înainte de a intra în vigoare pentru Elveția.
   Extinderea convenită în cazul Elveției se aplică provizoriu începând de la data la care Comisia răspunde la prezenta scrisoare. Aplicarea acestui schimb de scrisori rămâne provizorie până în momentul în care Parlamentul Elvețian decide asupra extinderii conținutului său în cazul Elveției. Elveția informează Euratom cu privire la finalizarea procedurilor interne de aprobare la nivel național. Data primirii acestei notificări de către Euratom constituie data intrării în vigoare a schimbului de scrisori. Aplicarea în cazul Elveției a diferitelor acorduri menționate în această scrisoare încetează în cazul în care Elveția nu mai este membru al Întreprinderii comune europene pentru ITER și dezvoltarea energiei de fuziune.
   Euratom informează Organizația internațională ITER pentru energia de fuziune și Guvernul Japoniei în legătură cu prezenta scrisoare privind aplicarea Acordului ITER și a Acordului privind programul extins în cazul Elveției.
   Cu deosebită considerație,

      Bernhard MARFURT

         Șeful Misiunii Elveției

      ANEXA I
      Acord de instituire a Organizației internaționale ITER pentru energia de fuziune în scopul punerii în aplicare în comun a proiectului ITER

            (Textul Acordului de instituire a Organizației internaționale ITER pentru energia de fuziune în scopul punerii în aplicare în comun a proiectului ITER (1) nu este reprodus în cele ce urmează)

      ANEXA II
      Acord între Guvernul Japoniei și Comunitatea Europeană a Energiei Atomice privind implementarea în comun a activităților din programul extins de colaborare în domeniul cercetării asupra energiei de fuziune

            (Textul Acordului dintre Guvernul Japoniei și Comunitatea Europeană a Energiei Atomice privind implementarea în comun a activităților din programul extins de colaborare în domeniul cercetării asupra energiei de fuziune (2) nu este reprodus în cele ce urmează)

      ANEXA III
      Acord privind privilegiile și imunitățile Organizației internaționale ITER pentru energia de fuziune în scopul punerii în aplicare în comun a proiectului ITER

            (Textul Acordului privind privilegiile și imunitățile Organizației internaționale ITER pentru energia de fuziune în scopul punerii în aplicare în comun a proiectului ITER (3) nu este reprodus în cele ce urmează)

   Domnule Ambasador,
   Cu referire la scrisoarea dumneavoastră din 5 noiembrie 2007, având următorul conținut:
   „Domnule Comisar,
   Am onoarea de a vă informa că autoritățile elvețiene au luat notă de conținutul Deciziei Consiliului din 25 septembrie 2006 (12731/06) privind încheierea Acordului de instituire a Organizației internaționale ITER pentru energia de fuziune în scopul punerii în aplicare în comun a proiectului ITER și al Deciziei Consiliului din 30 ianuarie 2007 (5455/07) privind încheierea Acordului dintre Comunitatea Europeană a Energiei Atomice și Guvernul Japoniei privind implementarea în comun a activităților din programul extins de colaborare în domeniul cercetării asupra energiei de fuziune.
   Confederația Elvețiană («Elveția») este de acord să aplice Acordul de instituire a Organizației internaționale ITER pentru energia de fuziune în scopul punerii în aplicare în comun a proiectului ITER (Acordul ITER, anexa I) și Acordul dintre Euratom și Guvernul Japoniei privind implementarea în comun a activităților din programul extins de colaborare în domeniul cercetării asupra energiei de fuziune («Acordul privind programul extins», anexa II) pe teritoriul său suveran, în conformitate cu articolul 21 din Acordul ITER și, respectiv, cu articolul 26 din Acordul privind programul extins. Aplicarea acestor acorduri în cazul Elveției constituie o continuare a angajamentului actual în domeniul cercetării privind energia de fuziune, în temeiul articolului 3 alineatul (3) din Acordul de cooperare din 14 septembrie 1978 dintre Elveția și Euratom în domeniul fuziunii nucleare controlate și al fizicii plasmei. De asemenea, acest lucru constituie punerea în aplicare a unei strânse cooperări în domeniul cercetării științifice și tehnice, în conformitate cu Acordul privind participarea la cel de-Al șaptelea program-cadru al Comunității Europene și al Euratom.
   În ceea ce privește aplicarea acestor acorduri în cazul Elveției, Euratom și Elveția au convenit asupra punctelor următoare:

               (a)

               Cetățenii elvețieni care se bucură de totalitatea drepturilor cetățenești sunt eligibili în aceleași condiții cu cele aplicabile cetățenilor din statele membre ale UE pentru:

                           —

                           a fi nominalizați de Euratom în calitate de reprezentanți în Consiliul Organizației ITER pentru energia de fuziune [articolul 6 alineatul (1) din Acordul ITER];

                           —

                           a fi desemnați de Consiliul Organizației ITER pentru energia de fuziune pentru funcții de conducere [articolul 6 alineatul (7) litera (d) din Acordul ITER];

                           —

                           a face parte din categoria de personal detașat de Euratom în cadrul Organizației ITER pentru Energia de Fuziune [articolul 7 alineatul (2) din Acordul ITER];

                           —

                           a fi angajați direct de Organizația internațională ITER pentru energia de fuziune prin numirea de către directorul general al Organizației ITER pentru energia de fuziune [articolul 7 alineatul (2) și alineatul (4) litera (b) din Acordul ITER];

                           —

                           a fi numiți de Euratom ca reprezentanți în Comitetul director pentru activitățile din programul extins de colaborare și în comitetele de proiect pentru activitățile din programul extins de colaborare (articolele 3 și 5 din Acordul privind programul extins);

                           —

                           a fi numiți de Comitetul director în funcții de secretariat (articolul 4 din Acordul privind programul extins);

                           —

                           a fi detașați de Euratom pentru activitățile din programul extins de colaborare, și anume ca membri ai echipelor de proiect sau în calitate de coordonatori de proiect (articolul 6 din Acordul privind programul extins).

               (b)

               În conformitate cu articolul 12 din Acordul ITER, Elveția consimte ca Acordul privind privilegiile și imunitățile Organizației internaționale ITER pentru energia de fuziune în vederea punerii în aplicare în comun a proiectului ITER (ITER-API, anexa III) să se aplice în cazul Elveției, în conformitate cu articolul 24 din ITER-API. Elveția este de acord și cu aplicarea pe teritoriul său a privilegiilor și imunităților Acordului privind programul extins, în conformitate cu articolul 13 și cu articolul 14 alineatul (5) din Acordul privind programul extinsă.

         Anexele I-III reprezintă parte integrantă a prezentei scrisori.
   În cazul modificării Acordului ITER, a Acordului privind programul extins sau a documentului ITER-API, menționate în acest schimb de scrisori, Euratom consultă autoritățile elvețiene. Orice modificare care ar afecta obligațiile Elveției necesită acordul oficial al acesteia înainte de a intra în vigoare pentru Elveția.
   Extinderea convenită în cazul Elveției se aplică provizoriu începând de la data la care Comisia răspunde la prezenta scrisoare. Aplicarea acestui schimb de scrisori rămâne provizorie până în momentul în care Parlamentul Elvețian decide asupra extinderii conținutului său în cazul Elveției. Elveția informează Euratom cu privire la finalizarea procedurilor interne de aprobare la nivel național. Data primirii acestei notificări de către Euratom constituie data intrării în vigoare a schimbului de scrisori. Aplicarea în cazul Elveției a diferitelor acorduri menționate în această scrisoare încetează în cazul în care Elveția nu mai este membru al Întreprinderii comune europene pentru ITER și dezvoltarea energiei de fuziune.
   Euratom informează Organizația internațională ITER pentru energia de fuziune și Guvernul Japoniei în legătură cu prezenta scrisoare privind aplicarea Acordului ITER și a Acordului privind programul extins în cazul Elveției.”.
   am onoarea de a vă transmite acordul Comunității Europene a Energiei Atomice cu privire la această scrisoare.
   Vă rog să acceptați, stimate domn, expresia înaltei mele considerații.
   În numele Comunității Europene,

      Janez POTOČNIK

      (1)  JO L 358, 16.12.2006, p. 62.

      (2)  JO L 246, 21.9.2007, p. 34.

      (3)  JO L 358, 16.12.2006, p. 82.
   ANEXA II

   ACORD
   sub forma unui schimb de scrisori între Comunitatea Europeană a Energiei Atomice și Confederația Elvețiană privind statutul Elveției de membru al Întreprinderii comune europene pentru ITER și dezvoltarea energiei de fuziune
   Domnule Comisar,
   La 18 iulie 2006, Confederația Elvețiană („Elveția”) a informat Comisia în legătură cu interesul său față de Întreprinderea comună europeană pentru ITER și dezvoltarea energiei de fuziune.
   Am plăcerea de a vă informa că autoritățile elvețiene au luat notă de conținutul Deciziei 2007/198/Euratom a Consiliului din 27 martie 2007 de înființare a Întreprinderii comune europene pentru ITER și dezvoltarea energiei de fuziune („întreprinderea comună”). În special, Elveția este la curent cu posibilitatea pe care o au țările terțe de a deveni membre ale întreprinderii comune, cu condiția să încheie un acord de cooperare cu Euratom în domeniul fuziunii nucleare controlate, prin care programele lor de cercetare respective să fie asociate la programele Euratom.
   În numele Elveției, am onoarea de a declara că, în conformitate cu articolul 2 litera (c) din decizia Consiliului menționată anterior, Elveția dorește să devină membru al întreprinderii comune. Statutul său de membru va constitui baza unei cooperări permanente între Euratom și Elveția. De asemenea, acesta va constitui continuarea angajamentelor existente în domeniul cercetării privind energia de fuziune, în conformitate cu articolul 3 alineatul (3) din Acordul de cooperare din 14 septembrie 1978 dintre Euratom și Elveția în domeniul fuziunii nucleare controlate și al fizicii plasmei. De asemenea, statutul de membru al Elveției va constitui punerea în aplicare a unei cooperări intense în domeniul cercetării științifice și tehnice, în conformitate cu Acordul privind participarea la cel de-Al șaptelea program-cadru al Comunității Europene și al Euratom.
   Având în vedere intenția Elveției de a deveni membru al întreprinderii comune, aș aprecia în mod deosebit dacă ați confirma faptul că interpretarea de mai jos este aceeași cu a Comisiei care reprezintă Euratom:

      Sub rezerva articolului 12 alineatul (2) litera (a) și a articolului 82 alineatul (3) litera (a) din Regulamentul (CEE, Euratom, CECO) nr. 259/68 al Consiliului din 29 februarie 1968 privind Statutul funcționarilor Comunităților Europene și Regimul aplicabil celorlalți agenți ai acestor Comunități, precum și în conformitate cu articolul 10 din Statutul întreprinderii comune anexat la Decizia Consiliului privind înființarea întreprinderii comune și dispozițiile de punere în aplicare pentru aplicarea statutului funcționarilor de către întreprinderea comună, cetățenii de naționalitate elvețiană care se bucură de totalitatea drepturilor cetățenești pot fi numiți de către directorul întreprinderii comune ca membri ai personalului întreprinderii comune.

   De asemenea, aș dori să confirm faptul că Elveția, în calitate de membru al întreprinderii comune, va respecta sus-menționata decizie a Consiliului privind înființarea întreprinderii comune, oferindu-i în același timp o serie de avantaje. Este vorba, în special, de următoarele aspecte:

               (a)

               în conformitate cu articolul 7 din sus-menționata decizie a Consiliului, Elveția aplică Protocolul privind privilegiile și imunitățile Comunităților Europene în cazul întreprinderii comune, al directorului și al personalului acesteia, conform modalităților anexate la prezenta corespondență (anexa I);

               (b)

               Elveția conferă întreprinderii comune, în limita activităților sale oficiale, toate avantajele prevăzute în anexa III la Tratatul Euratom (anexa II);

               (c)

               Elveția acceptă distribuția drepturilor de vot ale membrilor Consiliului de administrație, precum și contribuția anuală, în calitate de membru, la întreprinderea comună, în conformitate cu anexele I și II la Statutul anexat la sus-menționata decizie a Consiliului;

               (d)

               Elveția acceptă controlul financiar în ceea ce privește participarea sa la activitățile întreprinderii comune prevăzută în sus-menționata decizie a Consiliului, anexată la prezenta corespondență (anexa III).

         Anexele I, II și III reprezintă parte integrantă a prezentei scrisori.
   În conformitate cu articolul 6 alineatul (5) și cu articolul 21 din Statutul anexat la sus-menționata decizie a Consiliului, autoritățile elvețiene vor fi consultate în cazul în care dispozițiile din statut urmează să fie modificate. Elveția atrage atenția asupra faptului că orice modificare care îi afectează obligațiile necesită acordul său oficial înainte de a intra în vigoare pentru Elveția.
   În cazul în care cele prezentate mai sus sunt acceptabile pentru Comisie, am onoarea de a propune ca prezenta scrisoare, împreună cu răspunsul Comisiei, să constituie un acord între Elveția și Euratom, care să fie aplicat provizoriu începând de la data la care Comisia răspunde la prezenta scrisoare. Aplicarea acestui acord rămâne provizorie până când Parlamentul Elvețian decide în privința statutului Elveției de membru al întreprinderii comune. Elveția va informa Euratom cu privire la finalizarea procedurilor interne de aprobare la nivel național. Data primirii acestei notificări de către Euratom constituie data intrării în vigoare a prezentului schimb de scrisori. Prezentul acord va fi încheiat pe durata celui de-Al șaptelea program-cadru, și anume din 2007 până în 2011. Acordul va fi reînnoit tacit pe durata următoarelor programe-cadru ale Euratom, cu condiția ca niciuna dintre părți să nu anuleze acordul cu cel puțin un an înainte de sfârșitul respectivului program-cadru al Euratom aflat în vigoare.
   Cu deosebită considerație,

      Bernhard MARFURT

         Șeful Misiunii Elveției

      ANEXA I
      Protocol privind privilegiile și imunitățile Comunităților Europene

            [Textul Protocolului privind privilegiile și imunitățile Comunităților Europene (1) nu este reprodus în cele ce urmează]

      Apendice
      Procedura de aplicare în Elveția a Protocolului privind privilegiile și imunitățile Comunităților Europene
      1.   Extinderea aplicării în Elveția
      Toate referirile la statele membre din Protocolul privind privilegiile și imunitățile Comunităților Europene (denumit în continuare „protocolul”) sunt înțelese ca incluzând și Elveția, mai puțin în cazul în care dispozițiile care urmează prevăd altceva.
      2.   Scutirea Întreprinderii comune europene pentru ITER de la plata impozitelor indirecte (inclusiv TVA)
      Bunurile și serviciile exportate din Elveția nu sunt supuse taxei elvețiene pe valoarea adăugată (TVA). În cazul bunurilor și serviciilor furnizate Întreprinderii comune europene pentru ITER în Elveția pentru uz oficial, scutirea de TVA se efectuează prin rambursare, în conformitate cu articolul 3 al doilea paragraf din protocol. Se acordă scutirea de TVA în cazul în care prețul efectiv de cumpărare al bunurilor și al serviciilor furnizate menționat în factură sau în documentul echivalent se ridică la cel puțin 100 franci elvețieni (inclusiv taxele).
      Rambursarea TVA se acordă cu condiția prezentării formularelor elvețiene destinate acestui scop la Direcția Principală pentru TVA a Administrației Fiscale Federale. Cererile de rambursare sunt procesate, în principiu, în termen de trei luni de la data depunerii lor alături de documentele justificative necesare.
      3.   Procedura de aplicare a normelor cu privire la personalul Întreprinderii comune europene pentru ITER
      În ceea ce privește articolul 13 al doilea paragraf din protocol, Elveția scutește, conform principiilor legislației sale interne, funcționarii și alți agenți ai Întreprinderii comune europene pentru ITER de la plata impozitelor federale, cantonale și comunale pe indemnizațiile, salariile și retribuțiile plătite de Comunitate și supuse unui impozit intern în favoarea acesteia, în sensul articolului 2 din Regulamentul (Euratom, CECA, CEE) nr. 549/69 al Consiliului din 25 martie 1969 (JO L 74, 27.3.1969, p. 1).
      Elveția nu este considerată stat membru, în sensul punctului 1 din prezentul apendice, pentru aplicarea articolului 14 din protocol.
      Funcționarii și alți agenți ai Întreprinderii comune europene pentru ITER, precum și membrii familiilor acestora care beneficiază de sistemul de asigurări sociale aplicabil funcționarilor și altor agenți ai Comunității nu sunt obligați să aparțină de sistemul de asigurări sociale elvețian.
      Curtea de Justiție a Comunităților Europene are competență exclusivă pentru toate problemele privind relațiile dintre Întreprinderea comună europeană pentru ITER sau Comisie și personalul său în ceea ce privește aplicarea Regulamentului (CEE, Euratom, CECA) nr. 259/68 al Consiliului din 29 februarie 1968 (JO L 56, 4.3.1968, p. 1) și alte dispoziții de drept comunitar care stabilesc condițiile de muncă.

      ANEXA II
      Anexa III la Tratatul Euratom privind avantajele Întreprinderii comune „Fuziune pentru energie”

            (Textul anexei III la Tratatul Euratom nu este reprodus în cele ce urmează)

      ANEXA III
      Controlul financiar privind participanții elvețieni la activitățile Întreprinderii comune europene pentru ITER și dezvoltarea energiei de fuziune
      Articolul 1
      Comunicare directă
      Întreprinderea comună și Comisia comunică direct cu toate persoanele sau entitățile stabilite în Elveția care participă la activitățile întreprinderii comune în calitate de contractant, de participant la programele întreprinderii comune, de persoană care a primit o plată efectuată din bugetul întreprinderii comune sau al Comunității, sau de subcontractant. Aceste persoane pot transmite direct Comisiei și întreprinderii comune toate informațiile relevante și documentația pe care trebuie să le prezinte pe baza instrumentelor menționate în prezenta decizie și a contractelor sau a acordurilor încheiate, precum și a deciziilor luate în conformitate cu acestea.
      Articolul 2
      Activități de audit
      (1)   În conformitate cu Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (JO L 248, 16.9.2002, p. 1), modificat prin Regulamentul (CE) nr. 1995/2006 al Consiliului din 13 decembrie 2006 (JO L 390, 30.12.2006, p. 1) și prin Regulamentul financiar adoptat de Consiliul de administrație al întreprinderii comune la 22 octombrie 2007, cu Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului (JO L 357, 31.12.2002, p. 1), modificat ultima dată prin Regulamentul (CE, Euratom) nr. 478/2007 al Comisiei din 23 aprilie 2007 (JO L 111, 28.4.2007, p. 13), precum și cu alte reglementări la care se referă prezentul acord, contractele sau acordurile încheiate, precum și deciziile luate împreună cu beneficiarii stabiliți în Elveția pot dispune realizarea unor activități de audit științific, financiar, tehnologic sau de altă natură, care să poată fi efectuate în orice moment la sediul beneficiarilor și al subcontractanților lor de către funcționari ai întreprinderii comune și ai Comisiei sau de către alte persoane mandatate de către acestea.
      (2)   Pentru a efectua auditarea, funcționarii întreprinderii comune și ai Comisiei, precum și celelalte persoane mandatate de către acestea au acces corespunzător la locații, lucrări și documente, precum și la toate informațiile necesare, inclusiv la cele în format electronic. Acest drept de acces figurează explicit în contractele sau acordurile încheiate în vederea punerii în aplicare a instrumentelor la care se face referire în prezentul acord.
      (3)   Curtea de Conturi a Comunităților Europene dispune de aceleași drepturi ca și Comisia.
      (4)   Auditarea poate avea loc până la cinci ani după expirarea prezentului acord sau conform dispozițiilor din contractele sau acordurile încheiate, precum și din deciziile luate.
      (5)   Biroul federal elvețian de control al finanțelor este în prealabil informat cu privire la efectuarea de activități de audit pe teritoriul elvețian. Această informație nu reprezintă o condiție legală pentru executarea acestor activități de audit.
      Articolul 3
      Controale la fața locului
      (1)   În temeiul prezentului acord, Comisia (OLAF) este autorizată să efectueze controale și verificări la fața locului pe teritoriul elvețian, în conformitate cu termenii și condițiile prevăzute în Regulamentul (Euratom, CE) nr. 2185/96 al Consiliului din 11 noiembrie 1996.
      (2)   Controalele și verificările la fața locului sunt pregătite și întreprinse de către Comisie în colaborare strânsă cu Biroul federal elvețian de control al finanțelor sau cu alte autorități elvețiene competente desemnate de către Biroul federal elvețian de control al finanțelor, care sunt informate în timp util cu privire la obiectul, scopul și temeiul juridic al controalelor și verificărilor, pentru a putea furniza ajutorul solicitat. În acest scop, oficialii autorităților elvețiene competente pot participa la controalele și verificările la fața locului.
      (3)   Controalele și verificările la fața locului pot fi efectuate în comun de către Comisie și autoritățile elvețiene implicate, în cazul în care acestea din urmă solicită acest lucru.
      (4)   În cazul în care participanții la program se împotrivesc unui control sau unei verificări la fața locului, autoritățile elvețiene, acționând în conformitate cu legislația națională, acordă controlorilor Comisiei asistența necesară pentru îndeplinirea misiunii de control sau verificare la fața locului.
      (5)   Comisia comunică, în cel mai scurt termen, Biroului federal elvețian de control al finanțelor orice fapt sau orice suspiciune cu privire la o neregulă despre care a luat cunoștință în cadrul efectuării controlului sau verificării la fața locului. În orice caz, Comisia trebuie să informeze autoritatea menționată cu privire la rezultatul acestor controale și verificări.
      Articolul 4
      Informare și consultare
      (1)   În scopul punerii în aplicare corecte a prezentei anexe, autoritățile competente elvețiene și comunitare fac periodic schimb de informații și, la cererea uneia dintre părți, inițiază consultări.
      (2)   Autoritățile competente elvețiene informează fără întârziere întreprinderea comună și Comisia cu privire la orice neregulă sau suspiciune care le-a fost adusă la cunoștință referitoare la încheierea și executarea contractelor sau a acordurilor pentru punerea în aplicare a instrumentelor la care se referă prezentul acord.
      Articolul 5
      Confidențialitate
      Informațiile comunicate sau obținute, sub orice formă, în temeiul prezentei anexe intră în categoria secretului profesional și beneficiază de protecția acordată informațiilor similare de legislația elvețiană și de dispozițiile corespunzătoare aplicabile instituțiilor comunitare. Aceste informații nu pot fi nici comunicate altor persoane în afara celor ale căror funcții, în cadrul instituțiilor comunitare, al statelor membre sau în Elveția, impun cunoașterea acestor informații, nici utilizate în alte scopuri decât asigurarea unei protecții eficace a intereselor financiare ale părților contractante.
      Articolul 6
      Măsuri și sancțiuni administrative
      Fără a aduce atingere aplicării dreptului penal elvețian, întreprinderea comună sau Comisia vor putea aplica măsuri și sancțiuni administrative, în conformitate cu Regulamentele (CE, Euratom) nr. 1605/2002 din 25 iunie 2002 și (CE, Euratom) nr. 2342/2002 din 23 decembrie 2002 ale Consiliului, precum și cu Regulamentul (CE, Euratom) nr. 2988/95 al Consiliului din 18 decembrie 1995 privind protejarea intereselor financiare ale Comunităților.
      Articolul 7
      Recuperare și executare silită
      Deciziile luate de întreprinderea comună sau de Comisie în sfera de aplicare a prezentului acord, care comportă, în sarcina altelor persoane decât statele, o obligație pecuniară, constituie titlu executoriu în Elveția.
      Ordinul de executare silită este eliberat, fără alt control decât verificarea autenticității titlului, de către autoritatea desemnată de Guvernul elvețian, care informează întreprinderea comună sau Comisia în consecință. Executarea se efectuează în conformitate cu normele de procedură elvețiene. Legalitatea deciziei de executare este supusă controlului Curții de Justiție a Comunităților Europene.
      Hotărârile Curții de Justiție a Comunităților Europene pronunțate în temeiul unei clauze compromisorii sunt executorii în aceleași condiții.

   Domnule Ambasador,
   Am onoarea de a confirma primirea scrisorii dumneavoastră din 5 noiembrie 2007, având următorul conținut:
   „La 18 iulie 2006, Confederația Elvețiană («Elveția») a informat Comisia în legătură cu interesul său față de Întreprinderea comună europeană pentru ITER și dezvoltarea energiei de fuziune.
   Am plăcerea de a vă informa că autoritățile elvețiene au luat notă de conținutul Deciziei 2007/198/Euratom a Consiliului din 27 martie 2007 de înființare a Întreprinderii comune europene pentru ITER și dezvoltarea energiei de fuziune («întreprinderea comună»). În special, Elveția este la curent cu posibilitatea pe care o au țările terțe de a deveni membre ale întreprinderii comune, cu condiția să încheie un acord de cooperare cu Euratom în domeniul fuziunii nucleare controlate, prin care programele lor de cercetare respective să fie asociate la programele Euratom.
   În numele Elveției, am onoarea de a declara că, în conformitate cu articolul 2 litera (c) din decizia Consiliului menționată anterior, Elveția dorește să devină membru al întreprinderii comune. Statutul său de membru va constitui baza unei cooperări permanente între Euratom și Elveția. De asemenea, acesta va constitui continuarea angajamentelor existente în domeniul cercetării privind energia de fuziune, în conformitate cu articolul 3 alineatul (3) din Acordul de cooperare din 14 septembrie 1978 dintre Euratom și Elveția în domeniul fuziunii nucleare controlate și al fizicii plasmei. De asemenea, statutul de membru al Elveției va constitui punerea în aplicare a unei cooperări intense în domeniul cercetării științifice și tehnice, în conformitate cu Acordul privind participarea la cel de-Al șaptelea program-cadru al Comunității Europene și al Euratom.
   Având în vedere intenția Elveției de a deveni membru al întreprinderii comune, aș aprecia în mod deosebit dacă ați confirma faptul că interpretarea de mai jos este aceeași cu a Comisiei care reprezintă Euratom:

      Sub rezerva articolului 12 alineatul (2) litera (a) și a articolului 82 alineatul (3) litera (a) din Regulamentul (CEE, Euratom, CECO) nr. 259/68 al Consiliului din 29 februarie 1968 privind Statutul funcționarilor Comunităților Europene și Regimul aplicabil celorlalți agenți ai acestor Comunități, precum și în conformitate cu articolul 10 din Statutul întreprinderii comune anexat la Decizia Consiliului privind înființarea întreprinderii comune și dispozițiile de punere în aplicare pentru aplicarea statutului funcționarilor de către întreprinderea comună, cetățenii de naționalitate elvețiană care se bucură de totalitatea drepturilor cetățenești pot fi numiți de către directorul întreprinderii comune ca membri ai personalului întreprinderii comune.

   De asemenea, aș dori să confirm faptul că Elveția, în calitate de membru al întreprinderii comune, va respecta sus-menționata decizie a Consiliului privind înființarea întreprinderii comune, oferindu-i în același timp o serie de avantaje. Este vorba, în special, de următoarele aspecte:

               (a)

               în conformitate cu articolul 7 din sus-menționata decizie a Consiliului, Elveția aplică Protocolul privind privilegiile și imunitățile Comunităților Europene în cazul întreprinderii comune, al directorului și al personalului acesteia, conform modalităților anexate la prezenta corespondență (anexa I);

               (b)

               Elveția conferă întreprinderii comune, în limita activităților sale oficiale, toate avantajele prevăzute în anexa III la Tratatul Euratom (anexa II);

               (c)

               Elveția acceptă distribuția drepturilor de vot ale membrilor Consiliului de administrație, precum și contribuția anuală, în calitate de membru, la întreprinderea comună, în conformitate cu anexele I și II la Statutul anexat la sus-menționata decizie a Consiliului;

               (d)

               Elveția acceptă controlul financiar în ceea ce privește participarea sa la activitățile întreprinderii comune prevăzută în sus-menționata decizie a Consiliului, anexată la prezenta corespondență (anexa III).

         Anexele I, II și III reprezintă parte integrantă a prezentei scrisori.
   În conformitate cu articolul 6 alineatul (5) și cu articolul 21 din Statutul anexat la sus-menționata decizie a Consiliului, autoritățile elvețiene vor fi consultate în cazul în care dispozițiile din statut urmează să fie modificate. Elveția atrage atenția asupra faptului că orice modificare care îi afectează obligațiile necesită acordul său oficial înainte de a intra în vigoare pentru Elveția.
   În cazul în care cele prezentate mai sus sunt acceptabile pentru Comisie, am onoarea de a propune ca prezenta scrisoare, împreună cu răspunsul Comisiei, să constituie un acord între Elveția și Euratom, care să fie aplicat provizoriu începând de la data la care Comisia răspunde la prezenta scrisoare. Aplicarea acestui acord rămâne provizorie până când Parlamentul Elvețian decide în privința statutului Elveției de membru al întreprinderii comune. Elveția va informa Euratom cu privire la finalizarea procedurilor interne de aprobare la nivel național. Data primirii acestei notificări de către Euratom constituie data intrării în vigoare a prezentului schimb de scrisori. Prezentul acord va fi încheiat pe durata celui de-Al șaptelea program-cadru, și anume din 2007 până în 2011. Acordul va fi reînnoit tacit pe durata următoarelor programe-cadru ale Euratom, cu condiția ca niciuna dintre părți să nu anuleze acordul cu cel puțin un an înainte de sfârșitul respectivului program-cadru al Euratom aflat în vigoare.”
   Am onoarea de a vă informa că Euratom este de acord cu interpretarea de mai sus a Statutului funcționarilor și cu conținutul scrisorii, precum și de a vă confirma că Elveția devine membru al întreprinderii comune la data prezentei scrisori.
   Vă rog să acceptați, stimate domn, expresia înaltei mele considerații.
   În numele Comunității Europene,

      Janez POTOČNIK

      (1)  JO C 321 E, 29.12.2006, p. 318.


title: 2011/571/UE: Decizia Parlamentului European din 10 mai 2011 privind închiderea conturilor Agenției Comunitare pentru Controlul Pescuitului pentru exercițiul financiar 2009

text:
               27.9.2011

               RO

               Jurnalul Oficial al Uniunii Europene

               L 250/139

         DECIZIA PARLAMENTULUI EUROPEAN
   din 10 mai 2011
   privind închiderea conturilor Agenției Comunitare pentru Controlul Pescuitului pentru exercițiul financiar 2009
   (2011/571/UE)
   PARLAMENTUL EUROPEAN,

               —

               având în vedere conturile anuale finale ale Agenției Comunitare pentru Controlul Pescuitului pentru exercițiul financiar 2009,

               —

               având în vedere Raportul Curții de Conturi privind conturile anuale ale Agenției Comunitare pentru Controlul Pescuitului pentru exercițiul financiar 2009, însoțit de răspunsurile Agenției (1),

               —

               având în vedere Recomandarea Consiliului din 15 februarie 2011 (05892/2011 – C7-0052/2011),

               —

               având în vedere articolul 276 din Tratatul CE și articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 768/2005 al Consiliului din 26 aprilie 2005 de instituire a Agenției Comunitare pentru Controlul Pescuitului (3), în special articolul 36,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru pescuit (A7-0118/2011),

               1.

               aprobă închiderea conturilor Agenției Comunitare pentru Controlul Pescuitului pentru exercițiul financiar 2009;

               2.

               încredințează Președintelui sarcina de a transmite prezenta decizie directorului executiv al Agenției Comunitare pentru Controlul Pescuitului, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 1.

      (2)  JO L 248, 16.9.2002, p. 1.

      (3)  JO L 128, 21.5.2005, p. 1.

      (4)  JO L 357, 31.12.2002, p. 72.


title: 2011/658/: Decizia Parlamentului European și a Consiliului din 27 septembrie 2011 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (EGF/2011/000 TA 2011 – asistență tehnică la inițiativa Comisiei)

text:
               7.10.2011

               RO

               Jurnalul Oficial al Uniunii Europene

               L 263/15

         DECIZIA PARLAMENTULUI EUROPEAN ȘI A CONSILIULUI
   din 27 septembrie 2011
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (EGF/2011/000 TA 2011 – asistență tehnică la inițiativa Comisiei)
   (2011/658/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 8 alineatul (2),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi un sprijin suplimentar lucrătorilor concediați ca urmare a schimbărilor structurale majore intervenite în practicile comerciale mondiale, precum și pentru a le acorda asistență în procesul de reintegrare pe piața muncii.

               (2)

               Domeniul de aplicare a FEG a fost extins pentru cererile depuse începând cu 1 mai 2009 pentru a include acordarea de sprijin lucrătorilor concediați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 milioane EUR.

               (4)

               Regulamentul (CE) nr. 1927/2006 prevede că 0,35 % din suma maximă anuală poate fi alocată pentru asistență tehnică la inițiativa Comisiei, în fiecare an. Prin urmare, Comisia propune mobilizarea unei sume de 610 000 EUR.

               (5)

               În consecință, FEG ar trebui mobilizat pentru a asigura asistență tehnică, la inițiativa Comisiei,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2011, se mobilizează Fondul european de ajustare la globalizare pentru alocarea sumei de 610 000 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 27 septembrie 2011.

            Pentru Parlamentul European

            Președintele

         J. BUZEK

            Pentru Consiliu

            Președintele

         M. DOWGIELEWICZ

      (1)  JO C 139, 14.6.2006, p. 1

      (2)  JO L 406, 30.12.2006, p. 1.


title: Decizia Consiliului din 18 februarie 2003 privind încheierea unui Acord sub forma unui schimb de scrisori între Regatul Unit al Marii Britanii și Irlandei de Nord, în numele Insulei Man, și Comunitatea Europeană privind extinderea protecției juridice a bazelor de date prevăzute la capitolul III din Directiva 96/9/CE asupra Insulei Man

text:
Anunţ juridic important

|

32003D0239

Jurnalul Oficial L 089 , 05/04/2003 p. 0011 - 0015 ediţie specială în limba cehă capitol 11 volum 46 p. 164  - 164 ediţie specială în limba estonă capitol 11 volum 46 p. 164  - 164 ediţie specială în limba maghiară capitol 11 volum 46 p. 164  - 164 ediţie specială în limba lituaniană capitol 11 volum 46 p. 164  - 164 LV.ES capitol 11 volum 46 p. 164  - 164 MT.ES capitol 11 volum 46 p. 164  - 164 PL.ES capitol 11 volum 46 p. 164  - 164 SK.ES capitol 11 volum 46 p. 164  - 164 ediţie specială în limba slovenă capitol 11 volum 46 p. 164  - 164

		Decizia Consiliuluidin 18 februarie 2003privind încheierea unui Acord sub forma unui schimb de scrisori între Regatul Unit al Marii Britanii și Irlandei de Nord, în numele Insulei Man, și Comunitatea Europeană privind extinderea protecției juridice a bazelor de date prevăzute la capitolul III din Directiva 96/9/CE asupra Insulei Man(2003/239/CE)CONSILIUL UNIUNII EUROPENE,având în vedere Tratatul de instituire a Comunității Europene,având în vedere Directiva 96/9/CE a Parlamentului European și a Consiliului din 11 martie 1996 privind protecția juridică a bazelor de date [1], în special articolul 11 alineatul (3),având în vedere propunerea Comisiei [2],întrucât:(1) Dreptul prevăzut la articolul 7 din Directiva 96/9/CE se aplică bazelor de date al căror producător sau titular este o persoană care beneficiază de protecția prevăzută la articolul 11 alineatele (1) și (2) din directiva menționată anterior.(2) Legislația Insulei Man în domeniul protecției bazelor de date este conformă cu dispozițiile Directivei 96/9/CE și acordă o protecție similară celei prevăzute la capitolul III din directivă. Insula Man intenționează să extindă sfera de aplicare a acestei legislații la resortisanții din statele membre ale Uniunii Europene, la persoanele fizice care au domiciliul de bază pe teritoriul unui stat membru și la societățile constituite în conformitate cu legislația unui stat membru și care au sediul social, administrația centrală sau punctul de lucru principal într-un stat membru.(3) Legislația Insulei Man întrunește, așadar, condițiile pentru extinderea duratei protecției prevăzute la capitolul III din Directiva 96/6/CE. Durata protecției extinsă nu trebuie cu toate acestea să o depășească pe cea prevăzută la articolul 10 din Directiva 96/6/CE.(4) În consecință, este necesară aprobarea Acordului sub forma unui schimb de scrisori de extindere la Insula Man a protecției prevăzute la capitolul III din Directiva 96/6/CE,DECIDE:Articolul 1Acordul sub forma unui schimb de scrisori dintre Regatul Unit al Marii Britanii și Irlandei de Nord, în numele Insulei Man, și Comunitatea Europeană privind extinderea la Insula Man a protecției juridice a bazelor de date prevăzută la capitolul III din Directiva 96/9/CE, se aprobă în numele Comunității.Textul acordului sub forma unui schimb de scrisori se atașează la prezenta decizie.Articolul 2Președintele Consiliului este autorizat prin prezenta să desemneze persoana abilitată să semneze scrisoarea adresată Regatului Unit al Marii Britanii și Irlandei de Nord, prin care se exprimă consimțământul Comunității de a se angaja.Adoptată la Bruxelles, 18 februarie 2003.Pentru ConsiliuPreședinteleN. Christodoulakis[1] JO L 77, 27.3.1996, p. 20.[2] JO C 331 E, 31.12.2002, p. 313.--------------------------------------------------


title: Decizia Comisiei din 19 august 2013 de recunoaștere a organizației NEPCon, Danemarca, drept organizație de monitorizare în temeiul Regulamentului (UE) nr. 995/2010 al Parlamentului European și al Consiliului de stabilire a obligațiilor care revin operatorilor care introduc pe piață lemn și produse din lemn

text:
               8.4.2014

               RO

               Jurnalul Oficial al Uniunii Europene

               C 103/7

         DECIZIA COMISIEI
   din 19 august 2013
   de recunoaștere a organizației NEPCon, Danemarca, drept organizație de monitorizare în temeiul Regulamentului (UE) nr. 995/2010 al Parlamentului European și al Consiliului de stabilire a obligațiilor care revin operatorilor care introduc pe piață lemn și produse din lemn
   (2014/C 103/05)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 995/2010 al Parlamentului European și al Consiliului din 20 octombrie 2010 de stabilire a obligațiilor care revin operatorilor care introduc pe piață lemn și produse din lemn (1), în special articolul 8 alineatul (3),
   întrucât:

               (1)

               Comisia Europeană a primit la 22 martie 2012 o cerere de recunoaștere depusă de organizația NEPCon, Danemarca, în care aceasta își declară intenția de a funcționa ca organizație de monitorizare în toate statele membre cu excepția Italiei.

               (2)

               Comisia Europeană a confirmat primirea cererii la 22 martie 2012.

               (3)

               În conformitate cu articolul 2 alineatul (5) din Regulamentul delegat (UE) nr. 363/2012 al Comisiei din 23 februarie 2012 privind normele de procedură pentru recunoașterea și retragerea recunoașterii organizațiilor de monitorizare, prevăzute de Regulamentul (UE) nr. 995/2010 al Parlamentului European și al Consiliului de stabilire a obligațiilor care revin operatorilor care introduc pe piață lemn și produse din lemn (2), la 31 octombrie 2012 Comisia Europeană a transmis cererea statelor membre în cauză pentru consultare. Au fost primite observații formulate de Germania, Franța, Suedia și Țările de Jos în termenul legal de o lună.

               (4)

               În conformitate cu articolul 3 din Regulamentul (UE) nr. 363/2012, solicitantului i s‐au cerut informații suplimentare într-un mesaj electronic din data de 28 ianuarie 2013.

               (5)

               Solicitantul a furnizat informațiile suplimentare necesare și a transmis o cerere revizuită la 7 februarie 2013.

               (6)

               La 14 martie 2013 a avut loc, la Bruxelles, o reuniune a grupului de coordonare din cadrul Comisiei instituit special pentru a evalua cererile privind organizațiile de monitorizare, iar solicitantul și-a prezentat cererea în persoană.

               (7)

               În conformitate cu articolul 3 din Regulamentul (UE) nr. 363/2012, solicitantului i s-au cerut informații suplimentare și clarificări într-un mesaj electronic din data de 26 martie 2013.

               (8)

               Solicitantul a furnizat informațiile suplimentare și clarificările necesare și a modificat cererea în mod corespunzător la 29 aprilie 2013.

               (9)

               Pe baza documentelor prezentate de solicitant, la 20 iunie 2013 grupul de coordonare a concluzionat că cererea îndeplinește cerințele prevăzute la articolul 8 alineatul (2) din Regulamentul (UE) nr. 995/2010, iar solicitantul poate fi recunoscut de Comisie ca organizație de monitorizare.

               (10)

               Comisia Europeană a evaluat pe baza tuturor documentelor justificative prezentate dacă solicitantul îndeplinește cerințele stabilite la articolul 8 alineatul (2) din Regulamentul (UE) nr. 995/2010 și consideră că organizația NEPCon, Guldsmedgade 34, 1, 8000 Århus C, Danemarca îndeplinește cerințele de la articolul 8 alineatul (2) din Regulamentul (UE) nr. 995/2010,

         DECIDE:
   Articolul 1
   Organizația NEPCon, Guldsmedgade 34, 1, 8000 Århus C, Danemarca este recunoscută ca organizație de monitorizare în conformitate cu articolul 8 alineatul (3) din Regulamentul (UE) nr. 995/2010.
   Articolul 2
   Directorului general al Direcției Generale Mediu îi revine sarcina de a se asigura că solicitantul și autoritățile competente din toate statele membre sunt informate cu privire la prezenta decizie și că textul prezentei decizii se publică fără întârziere pe site-ul Comisiei.

      Adoptată la Bruxelles, 19 august 2013.

            Pentru Comisie

         Janez POTOČNIK

            Membru al Comisiei

      (1)  JO L 295, 12.11.2010, p. 23.

      (2)  JO L 115, 27.4.2012, p. 12.


title: Decizia Comisiei din 22 octombrie 2014 de numire a unui membru al Grupului consultativ european al consumatorilor pentru Belgia și a unui membru supleant al Grupului consultativ european al consumatorilor pentru Regatul Unit

text:
               28.10.2014

               RO

               Jurnalul Oficial al Uniunii Europene

               C 381/4

         DECIZIA COMISIEI
   din 22 octombrie 2014
   de numire a unui membru al Grupului consultativ european al consumatorilor pentru Belgia și a unui membru supleant al Grupului consultativ european al consumatorilor pentru Regatul Unit
   2014/C 381/05
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2009/705/CE a Comisiei din 14 septembrie 2009 de instituire a unui Grup consultativ european al consumatorilor (1), în special articolele 4 și 5,
   întrucât:

               (1)

               Printr-o decizie a Comisiei din 18 iulie 2013 au fost numiți membri și membri supleanți pentru o perioadă de trei ani.

               (2)

               Membrii și membrii supleanți sunt înlocuiți, dacă este necesar, pentru perioada care rămâne până la încheierea mandatului de trei ani în conformitate cu procedura prevăzută la articolul 4. Fără a aduce atingere articolului 4 alineatul (2), în cazul în care trebuie să fie înlocuit un membru sau un membru supleant care reprezintă organizații naționale ale consumatorilor, organismele sau autoritățile naționale propun doi noi candidați, dintre care Comisia numește unul, în conformitate cu articolul 4 alineatul (3).

               (3)

               Este necesar să numească un membru cu drepturi depline care să reprezinte organizațiile de consumatori din Belgia și un membru supleant care să reprezinte organizațiile de consumatori din Regatul Unit pentru perioada rămasă din mandatul de trei ani, pe baza propunerilor autorităților naționale din Belgia și din Regatul Unit,

         DECIDE:
   Articol unic
   Următoarele persoane sunt numite membru sau membru supleant al Grupului consultativ european al consumatorilor pentru restul mandatului membrilor și membrilor săi supleanți actuali:

               Membru al GCEC pentru Belgia

               Membru supleant al GCEC pentru Regatul Unit

               Joost VANDENBROUCKE

               Aodhan O’DONNELL

      Adoptată la Bruxelles, 22 octombrie 2014.

            Pentru Comisie,

            pentru președinte

         Paola TESTORI COGGI

            Directorul general al DG Sănătate și Consumatori

      (1)  JO L 244, 16.9.2009, p. 21.


title: Decizia Parlamentului European din 19 iunie 2007 privind cererea de apărare a imunităţii i privilegiilor lui Mario Borghezio (2006/2304(IMM))

text:
12.6.2008        RO                               Jurnalul Oficial al Uniunii Europene                                            C 146 E/85

                                                                                Marţi, 19 iunie 2007

            P6_TA(2007)0258

            Cerere de apărare a imunităţii parlamentare a domnului Mario Borghezio

            Decizia Parlamentului European din 19 iunie 2007 privind cererea de apărare a imunităţii și
                                  privilegiilor lui Mario Borghezio (2006/2304(IMM))

            Parlamentul European,

            — având în vedere cererea lui Mario Borghezio pentru apărarea propriei imunităţi în cadrul unei proceduri
              penale pe rolul unei instanţe italiene, datată 8 noiembrie 2006 și comunicată în ședinţă plenară la 16
              noiembrie 2006,

            — în urma audierii lui Mario Borghezio, în conformitate cu articolul 7 alineatul (3) din Regulamentul de
              procedură,

            — având în vedere articolul 9 din Protocolul privind privilegiile și imunităţile Comunităţilor Europene, din
              8 aprilie 1965, precum și articolul 6 alineatul (2) din Actul din 20 septembrie 1976 privind alegerea
              membrilor Parlamentului European prin vot universal direct,

            — având în vedere hotărârile Curţii de Justiţie a Comunităţilor Europene din 12 mai 1964 și din 10 iulie
              1986 (1),

            — având în vedere articolul 6 alineatul (3) și articolul 7 din Regulamentul de procedură,

            — având în vedere raportul Comisiei pentru afaceri juridice (A6-0233/2007),

            1.    hotărăște să apere imunitatea și privilegiile lui Mario Borghezio;

            2.  încredinţează Președintelui sarcina de a transmite imediat prezenta decizie, precum și raportul comisiei
            competente, autorităţilor în drept din Republica Italiană.

            (1) Cauza 101/63, Wagner/Fohrmann și Krier, Culegerea 1964, p.195, și cauza 149/85, Wybot/Faure și alţii, Culegerea
                1986, p. 2391.

            P6_TA(2007)0259

            Definirea, desemnarea, prezentarea și etichetarea băuturilor spirtoase ***I

            Rezoluţia legislativă a Parlamentului European din 19 iunie 2007 referitoare la propunerea de
            regulament al Parlamentului European și al Consiliului privind definirea, desemnarea, prezentarea
                și etichetarea băuturilor spirtoase (COM(2005)0125 — C6-0440/2005 — 2005/0028(COD))

            (Procedura de codecizie: prima lectură)

            Parlamentul European,

            — având în vedere propunerea                Comisiei    înaintată   Parlamentului     European     și   Consiliului
              (COM(2005)0125) (1),

            — având în vedere articolul 251 alineatul (2) și articolul 95 din Tratatul CE, în temeiul cărora propunerea
              i-a fost prezentată de către Comisie (C6-0440/2005),

            — având în vedere avizul Comisiei pentru afaceri juridice privind temeiul juridic propus,

            (1) Nepublicată încă în JO.


title: Decizia Consiliului din 16 martie 2016 de adoptare a poziției Consiliului privind proiectul de buget rectificativ nr. 1 al Uniunii Europene pentru exercițiul financiar 2016

text:
               19.3.2016

               RO

               Jurnalul Oficial al Uniunii Europene

               C 105/6

         DECIZIA CONSILIULUI
   din 16 martie 2016
   de adoptare a poziției Consiliului privind proiectul de buget rectificativ nr. 1 al Uniunii Europene pentru exercițiul financiar 2016
   (2016/C 105/04)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (1), în special articolul 41,
   întrucât:

               (1)

               Bugetul Uniunii pentru exercițiul financiar 2016 a fost adoptat definitiv la 25 noiembrie 2015 (2).

               (2)

               La 10 martie 2016, Comisia a înaintat o propunere care conținea proiectul de buget rectificativ nr. 1 la bugetul general pentru exercițiul financiar 2016.

               (3)

               Dat fiind faptul că proiectul de buget rectificativ nr. 1 la bugetul general pentru exercițiul financiar 2016 trebuie adoptat fără întârziere, astfel încât să poată acoperi nevoile de finanțare imediate și urgente cauzate de afluxul masiv de refugiați și de migranți în Uniune, se justifică reducerea, în conformitate cu articolul 3 alineatul (3) din Regulamentul de procedură al Consiliului, a termenului de opt săptămâni pentru informarea parlamentelor naționale, prevăzut la articolul 4 din Protocolul nr. 1 privind rolul parlamentelor naționale în Uniunea Europeană,

         DECIDE:
   Articol unic
   Poziția Consiliului privind proiectul de buget rectificativ nr. 1 al Uniunii Europene pentru exercițiul financiar 2016 a fost adoptată la 16 martie 2016.
   Textul integral poate fi accesat pentru consultare sau descărcare pe site-ul web al Consiliului: http://www.consilium.europa.eu/.

      Adoptată la Bruxelles, 16 martie 2016.

            Pentru Consiliu

            Președintele

         A.G. KOENDERS

      (1)  JO L 298, 26.10.2012, p. 1.

      (2)  JO L 48, 24.2.2016, p. 1.


title: Decizia Consiliului din 13 noiembrie 2006 referitoare la încheierea Acordului între Comunitatea Europeană și Regatul Norvegiei privind revizuirea valorii contribuției financiare a Norvegiei prevăzută în Acordul între Comunitatea Europeană și Regatul Norvegiei privind participarea Norvegiei la lucrările Observatorului European pentru Droguri și Toxicomanie (OEDT)

text:
Anunţ juridic important

|

32006D0914

Jurnalul Oficial L 349 , 12/12/2006 p. 0047 - 0048 Jurnalul Oficial L 200 , 01/08/2007 p. 0359 - 0360

		20061113Decizia Consiliuluidin 13 noiembrie 2006referitoare la încheierea Acordului între Comunitatea Europeană și Regatul Norvegiei privind revizuirea valorii contribuției financiare a Norvegiei prevăzută în Acordul între Comunitatea Europeană și Regatul Norvegiei privind participarea Norvegiei la lucrările Observatorului European pentru Droguri și Toxicomanie (OEDT)(2006/914/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 152, coroborat cu articolul 300 alineatul (2) primul paragraf prima teză și alineatul (3) primul paragraf,având în vedere propunerea Comisiei,având în vedere avizul Parlamentului European [1],întrucât:(1) Articolul 13 din Regulamentul (CEE) nr. 302/93 al Consiliului din 8 februarie 1993 privind crearea Observatorului European pentru Droguri și Toxicomanie [2] prevede că Observatorul este deschis participării țărilor terțe care împărtășesc interesul Comunității și al statelor membre pentru obiectivele și realizările Observatorului.(2) Acordul între Comunitatea Europeană și Regatul Norvegiei privind participarea Norvegiei la lucrările Observatorului European pentru Droguri și Toxicomanie a fost semnat la 19 octombrie 2000 și a intrat în vigoare la 1 ianuarie 2001 [3]. Articolul 5 din acest acord stabilește contribuția financiară a Norvegiei la lucrările Observatorului European pentru Droguri și Toxicomanie (OEDT).(3) Norvegia a solicitat revizuirea contribuției sale financiare la lucrările OEDT, în urma extinderii Uniunii Europene.(4) Comisia a negociat, în numele Comunității, un acord cu Norvegia privind revizuirea valorii contribuției financiare a Norvegiei prevăzute în Acordul între Comunitatea Europeană și Regatul Norvegiei privind participarea Norvegiei la lucrările Observatorului European pentru Droguri și Toxicomanie.(5) Este necesar ca acordul parafat la 11 noiembrie 2005 să fie aprobat,DECIDE:Articolul 1Acordul între Comunitatea Europeană și Regatul Norvegiei privind revizuirea valorii contribuției financiare a Norvegiei prevăzute în Acordul între Comunitatea Europeană și Regatul Norvegiei privind participarea Norvegiei la lucrările Observatorului European pentru Droguri și Toxicomanie (OEDT) se aprobă în numele Comunității.Textul acordului se atașează la prezenta decizie.Articolul 2Președintele Consiliului este autorizat să numească persoana împuternicită (persoanele împuternicite) să semneze acordul prin care Comunitatea își asumă obligații.Articolul 3Președintele Consiliului este autorizat să numească persoana împuternicită (persoanele împuternicite) să trimită nota diplomatică prevăzută la articolul 3 din acord.Articolul 4Prezenta decizie se publică în Jurnalul Oficial al Uniunii Europene.Adoptată la Bruxelles, 13 noiembrie 2006.Pentru ConsiliuPreședinteleE. Tuomioja[1] Aviz emis la 24 octombrie 2006 (nepublicat încă în Jurnalul Oficial).[2] JO L 36, 12.2.1993, p. 1. Regulament, astfel cum a fost modificat ultima dată prin Regulamentul (CE) nr. 1651/2003 (JO L 245, 29.9.2003, p. 30).[3] JO L 257, 11.10.2000, p. 24.--------------------------------------------------


title: 2012/353/UE: Decizia Consiliului din 22 iunie 2012 privind semnarea, în numele Uniunii Europene, a Acordului între Uniunea Europeană și Republica Moldova de modificare a Acordului între Comunitatea Europeană și Republica Moldova privind facilitarea eliberării vizelor

text:
               4.7.2012

               RO

               Jurnalul Oficial al Uniunii Europene

               L 174/4

         DECIZIA CONSILIULUI
   din 22 iunie 2012
   privind semnarea, în numele Uniunii Europene, a Acordului între Uniunea Europeană și Republica Moldova de modificare a Acordului între Comunitatea Europeană și Republica Moldova privind facilitarea eliberării vizelor
   (2012/353/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Acordul între Comunitatea Europeană și Republica Moldova privind facilitarea eliberării vizelor (1) a intrat în vigoare la data de 1 ianuarie 2008.

               (2)

               La data de 11 aprilie 2011, Consiliul a autorizat Comisia să inițieze negocieri cu Republica Moldova referitoare la aducerea de modificări la Acordul între Comunitatea Europeană și Republica Moldova privind facilitarea eliberării vizelor. Negocierile au fost încheiate cu succes prin parafarea unui Acord între Uniunea Europeană și Republica Moldova de modificare a Acordului între Comunitatea Europeană și Republica Moldova privind facilitarea eliberării vizelor (denumit în continuare „acordul”) la data de 22 martie 2012.

               (3)

               Acordul ar trebui semnat, sub rezerva încheierii sale.

               (4)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (2); prin urmare Regatul Unit nu participă la adoptarea acesteia, nu are obligații în temeiul acesteia și nu face obiectul aplicării sale.

               (5)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (3); prin urmare Irlanda nu participă la adoptarea acesteia, nu are obligații în temeiul acesteia și nu face obiectul aplicării sale.

               (6)

               În conformitate cu articolele 1 și 2 din Protocolul (nr. 22) privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale,

         ADOPTĂ PREZENTA DECIZIE:
   Articolul 1
   Semnarea Acordului între Uniunea Europeană și Republica Moldova de modificare a Acordului între Comunitatea Europeană și Republica Moldova privind facilitarea eliberării vizelor se autorizează în numele Uniunii, sub rezerva încheierii acordului menționat (4).
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze acordul în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Luxemburg, 22 iunie 2012.

            Pentru Consiliu

            Președintele

         M. VESTAGER

      (1)  JO L 334, 19.12.2007, p. 169.

      (2)  JO L 131, 1.6.2000, p. 43.

      (3)  JO L 64, 7.3.2002, p. 20.

      (4)  Textul acordului va fi publicat împreună cu decizia privind încheierea acestuia.


title: Decizia (UE) 2016/944 a Consiliului din 6 iunie 2016 privind încheierea Acordului de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte

text:
               15.6.2016

               RO

               Jurnalul Oficial al Uniunii Europene

               L 157/19

         DECIZIA (UE) 2016/944 A CONSILIULUI
   din 6 iunie 2016
   privind încheierea Acordului de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 172, coroborat cu articolul 218 alineatul (6) litera (a),
   având în vedere propunerea Comisiei Europene,
   având în vedere avizul Parlamentului European (1),
   întrucât:

               (1)

               În conformitate cu Decizia 2006/700/CE a Consiliului (2), Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte (3) (denumit în continuare „acordul”), a fost semnat la 9 septembrie 2006, sub rezerva încheierii sale la o dată ulterioară.

               (2)

               Acordul urmărește să încurajeze, să faciliteze și să intensifice cooperarea între părți în domeniul navigației prin satelit de uz civil.

               (3)

               Poziția Uniunii în cadrul Comitetului instituit în conformitate cu articolul 14 din acord (denumit în continuare „comitetul”) urmează să fie adoptată de Consiliu, pe baza unei propuneri din partea Comisiei, în măsura în care comitetului i se solicită adoptarea unor acte care produc efecte juridice sau a unor decizii de suspendare a aplicării acordului.

               (4)

               În plus, sub aspectele care nu produc efecte juridice și care urmează să fie abordate de comitet, Comisia ar trebui să coordoneze poziția Uniunii cu statele membre.

               (5)

               Acordul ar trebui aprobat în numele Uniunii Europene,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii Europene, Acordul de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte. (4)

   Articolul 2
   Președintele Consiliului desemnează persoana împuternicită să trimită, în numele Uniunii Europene, notificarea prevăzută la articolul 18 alineatul (1) din acord, pentru a exprima consimțământul Uniunii Europene de a-și asuma obligații în temeiul acordului (5) și face următoarea notificare:

      „Ca urmare a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și i-a succedat acesteia, iar de la data menționată exercită toate drepturile și își asumă toate obligațiile Comunității Europene. Prin urmare, trimiterile la «Comunitatea Europeană» din textul acordului se interpretează drept trimiteri la «Uniunea Europeană».”

   Articolul 3
   Prezenta decizie intră în vigoare la data adoptării.

      Adoptată la Luxemburg, 6 iunie 2016.

            Pentru Consiliu

            Președintele

         H.G.J. KAMP

      (1)  Aprobarea din 10 mai 2016 (nepublicată încă în Jurnalul Oficial).

      (2)  Decizia 2006/700/CE a Consiliului din 1 septembrie 2006 privind semnarea, în numele Comunității, a Acordului de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte (JO L 288, 19.10.2006, p. 30).

      (3)  Acord de cooperare privind sistemul global de navigație prin satelit de uz civil (GNSS) între Comunitatea Europeană și statele membre, pe de o parte, și Republica Coreea, pe de altă parte (JO L 288, 19.10.2006, p. 31).

      (4)  Textul acordului a fost publicat în JO L 288, 19.10.2006, p. 31, împreună cu decizia privind semnarea sa.

      (5)  Data intrării în vigoare a acordului se va publica în Jurnalul Oficial al Uniunii Europene prin grija Secretariatului General al Consiliului.


title: Decizia Consiliului din 20 decembrie 2005 de modificare a Deciziei 2001/264/CE de adoptare a regulamentului de securitate al Consiliului

text:
Anunţ juridic important

|

32005D0952

Official Journal L 346 , 29/12/2005 P. 0018 - 0023 Official Journal L 175 , 29/06/2006 P. 0316 - 0321

		20051220Decizia Consiliuluidin 20 decembrie 2005de modificare a Deciziei 2001/264/CE de adoptare a regulamentului de securitate al Consiliului(2005/952/CE)CONSILIUL UNIUNII EUROPENE,având în vedere Tratatul de instituire a Comunității Europene și, în special, articolul 207 alineatul (3) al acestuia,având în vedere Decizia 2004/338/CE, Euratom a Consiliului din 22 martie 2004 de adoptare a regulamentului de procedură al Consiliului [1] și, în special, articolul 24 al acestuia,întrucât:(1) Articolul 2 alineatul (1) din Decizia 2001/264/CE [2] prevede că secretarul general/Înalt reprezentat trebuie să ia măsuri adecvate pentru a garanta că, atunci când este vorba despre informații clasificate ale UE, regulamentul de securitate al Consiliului este respectat în cadrul Secretariatului General al Consiliului (SGC), printre altele, și de către contractanții externi ai SGC.(2) Articolul 2 alineatul (2) din Decizia 2001/264/CE prevede că statele membre trebuie să ia măsuri adecvate, în conformitate cu dispozițiile naționale, pentru a garanta că, atunci când este vorba despre informații clasificate ale UE, normele de securitate ale Consiliului sunt respectate în cadrul serviciilor și departamentelor, printre altele, de către contractanții externi ai statelor membre.(3) Decizia 2001/264/CE nu include în prezent elemente privind modul în care ar trebui aplicate principiile de bază și standardele minime în cazul în care SGC încredințează entităților externe, prin contract, atribuții care implică, atrag și/sau conțin informații clasificate ale UE.(4) În consecință, este necesară introducerea în Decizia 2001/264/CE a unor standarde minime comune specifice în acest sens.(5) Statele membre ar trebui, de asemenea, să respecte respectivele standarde minime comune pentru măsurile care urmează a fi luate în conformitate cu dispozițiile naționale, în cazul în care acestea încredințează prin contract atribuții care implică, atrag și/sau conțin informații clasificate entităților externe menționate la articolul 2 alineatul (2) din Decizia 2001/264/CE.(6) Respectivele standarde minime comune ar trebui să se aplice fără a aduce atingere actelor relevante, în special Directiva 2004/18/CE [3], Regulamentul (CE, Euratom) nr. 1605/2002 [4] și normele sale de punere în aplicare, precum și Acordul privind achizițiile publice (AAP) al OMC,DECIDE:Articolul 1În partea I punctul 8 din anexa la Decizia 2001/264/CE se adaugă următoarea teză:"Standardele minime în cauză includ, de asemenea, standarde minime care urmează a se aplica atunci când SGC încredințează prin contract atribuții care implică, atrag și/sau conțin informații clasificate ale UE unor entități industriale sau de altă natură: respectivele standarde minime comune se găsesc în partea II secțiunea XIII."Articolul 2Textul care apare în anexa la prezenta decizie se adaugă ca secțiunea XIII în partea II din anexa la Decizia 2001/264/CE.Articolul 3Prezenta decizie produce efecte de la data publicării în Jurnalul Oficial al Uniunii Europene.Adoptată la Bruxelles, 20 decembrie 2005.Pentru ConsiliuPreședinteleM. Beckett[1] JO L 106, 15.4.2004, p. 22, decizie astfel cum a fost modificată prin Decizia 2004/701/CE, Euratom (JO L 319, 20.10.2004, p. 15).[2] JO L 101, 11.4.2001, p. 1, decizie astfel cum a fost modificată ultima dată prin Decizia 2005/571/CE (JO L 193, 23.7.2005, p. 31).[3] Directiva 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii (JO L 134, 30.4.2004, p. 114).[4] Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (JO L 248, 16.9.2002, p. 1).--------------------------------------------------20051220ANEXĂ"SECȚIUNEA XIIISTANDARDE MINIME COMUNE PRIVIND SECURITATEA INDUSTRIALĂ1. Prezenta secțiune tratează aspectele privind securitatea activităților industriale adecvate negocierii și atribuirii de contracte privind atribuții care implică, atrag și/sau conțin informații clasificate ale UE și pe perioada executării lor de către entități industriale sau de altă natură, inclusiv transmiterea de sau accesul la informații clasificate ale UE pe parcursul procedurii de achiziții publice (perioada de prezentare a ofertelor și negocierile precontractuale).DEFINIȚII2. În sensul standardelor minime comune, se aplică următoarele definiții:(a) "contract clasificat": orice contract de livrare de produse, de executare de lucrări sau de furnizare de servicii, a cărui executare necesită sau implică accesul la sau producerea de informații clasificate ale UE;(b) "subcontractare clasificată": orice contract încheiat de un contractant cu un alt contractant (respectiv subcontractant) pentru livrarea de produse, executarea de lucrări sau furnizarea de servicii, a cărui executare necesită sau implică accesul la sau producerea de informații clasificate ale UE;(c) "contractant": persoană fizică sau persoană juridică având capacitatea juridică de a încheia contracte;(d) "autoritate de securitate desemnată (ASD)": autoritate care răspunde în fața autorității naționale de securitate (ANS) a unui stat membru UE, însărcinată să comunice entităților industriale sau de altă natură politica națională în materie de securitate industrială și să ofere indicații și asistență pentru punerea acesteia în aplicare. Atribuțiile autorității de securitate desemnate pot fi îndeplinite de autoritatea de securitate națională;(e) "autorizație de securitate pentru incinte (ASI)": decizia administrativă a ASN/ASD conform căreia, în ceea ce privește securitatea, o incintă poate oferi protecție adecvată informațiilor clasificate ale UE cu un anumit nivel de clasificare a securității, iar personalul său care solicită acces la informațiile clasificate ale UE a fost verificat în mod corespunzător în acest sens și a fost informat cu privire la cerințele relevante de securitate necesare pentru a avea acces și a proteja informațiile clasificate ale UE;(f) "entitate industrială sau de altă natură": o entitate care livrează bunuri, execută lucrări sau furnizează servicii; poate fi vorba despre entități industriale, comerciale, de prestări de servicii, din domeniul științific, de cercetare, educaționale sau de dezvoltare;(g) "securitate industrială": punerea în aplicare a măsurilor de protecție și a procedurilor de prevenire, constatare și redresare în urma pierderii sau compromiterii informațiilor clasificate ale UE, utilizate de către un contractant sau subcontractant în negocierile precontractuale și în contracte;(h) "autoritate națională de securitate (ANS)": autoritatea administrativă a unui stat membru UE, a cărei responsabilitate finală o reprezintă protecția informațiilor clasificate ale UE;(i) "nivel general de clasificare a securității unui contract": stabilirea clasificării securității întregului contract pe baza clasificării informației și/sau materialului care trebuie sau pot fi produse, emise sau accesate pentru fiecare element al întregului contract. Nivelul general de clasificare a securității unui contract nu poate fi mai redus decât cea mai ridicată clasificare a unuia dintre elementele sale, dar poate fi mai ridicat datorită efectului de agregare;(j) "clauzele privind securitatea (CS)": un set de condiții contractuale speciale, emis de autoritatea contractantă, care este parte integrantă într-un contract clasificat care implică accesul la sau producerea de informații clasificate ale UE, și care stabilesc cerințele de securitate sau elementele din contractul respectiv care necesită protecție a securității;(k) "ghid de clasificare pe criteriul securității (GCCS)": document care descrie elementele unui program sau ale unui contract clasificat, precizând nivelurile aplicabile de protecție a informațiilor. GCCS poate fi extins pe toată durata programului sau a contractului respectiv, iar informațiile pot fi reclasificate sau le poate fi atribuit un nivel inferior de clasificare. Ghidul trebuie să facă parte din CS.ORGANIZARE3. Secretariatul General al Consiliului (SGC) poate încredința entităților industriale sau de altă natură înregistrate într-un stat membru atribuții care implică, atrag și/sau conțin informații clasificate ale UE.4. SGC se asigură că sunt îndeplinite toate cerințele care decurg din standardele minime menționate atunci când se atribuie contracte clasificate.5. Fiecare stat membru se asigură că autoritatea sa națională de securitate deține structurile corespunzătoare pentru punerea în aplicare a standardelor minime pentru securitatea industrială. Structurile respective pot include una sau mai multe autorități de securitate desemnate.6. Conducerea entităților industriale sau de altă natură deține responsabilitatea finală pentru protecția informațiilor clasificate ale UE în cadrul acestora.7. Atunci când se atribuie un contract sau un contract de subcontractare care intră în sfera de aplicare a standardelor minime respective, SGC și/sau ANS/ASD, după caz, comunică de îndată acest lucru ANS/ASD a statului membru în care este înregistrat contractantul sau subcontractantul.CONTRACTE CLASIFICATE8. Clasificarea pe criteriul securității a contractelor clasificate trebuie să țină seama de următoarele principii:(a) SGC stabilește, după caz, aspectele din contract care necesită protecție și clasificarea pe criteriul securității care decurge din aceasta; în acest scop, trebuie să țină seama de clasificarea inițială pe criteriul securității atribuită de autor informației produse înainte de atribuirea contractului respectiv;(b) nivelul general de clasificare a contractului nu poate să fie mai redus decât cel mai ridicat nivel de clasificare a oricăruia dintre elementele sale;(c) informațiile clasificate ale UE produse în conformitate cu activitățile contractuale se clasifică în conformitate cu GCCS;(d) după caz, SGC modifică, după consultarea autorului, nivelul general de protecție a contractului sau a oricăruia dintre elementele sale și informează toate părțile interesate cu privire la acest lucru;(e) informațiile clasificate puse la dispoziția contractantului sau a subcontractantului sau care decurg din activitatea contractuală nu trebuie să fie utilizate în alte scopuri decât cele prevăzute în contractul clasificat și nu trebuie să fie divulgate terților fără consimțământul prealabil scris al autorului.9. ANS/ASD ale statelor membre trebuie să se asigure că subcontractanții și contractanții cărora li se atribuie contracte clasificate care conțin informații clasificate CONFIDENTIEL UE sau SECRET UE iau măsurile adecvate pentru salvgardarea respectivelor informații puse la dispoziția lor sau produse de aceștia în executarea contractului clasificat, în conformitate cu legile și normele naționale. Nerespectarea cerințelor de securitate poate duce la rezilierea contractului.10. Toate entitățile industriale sau de altă natură care sunt părți la contracte clasificate care implică accesul la informații clasificate CONFIDENTIEL UE sau SECRET UE trebuie să dețină o ASI națională. ASI este acordată de ANS/ASD a unui stat membru pentru a confirma că o anumită incintă dispune de și garantează protecție adecvată pentru informațiile clasificate ale UE la nivelul de clasificare adecvat.11. ANS/ASD la nivel național este însărcinată cu emiterea unei autorizații de securitate pentru personal (ASP), în conformitate cu normele naționale, tuturor persoanelor angajate în entități industriale sau de altă natură înregistrate în statul membru respectiv, ale căror atribuții de serviciu implică accesul la informații clasificate CONFIDENTIEL UE sau SECRET UE care fac obiectul unui contract clasificat.12. Contractele clasificate trebuie să includă CS, astfel cum sunt acestea definite la punctul 2 litera (j). CS trebuie să cuprindă GCCS.13. Înainte de începerea negocierilor pentru un contract clasificat, SGC contactează ANS/ASD a statului membru în care sunt înregistrate entitățile industriale sau de altă natură pentru a i se confirma că acestea dețin o ASI valabilă și adecvată nivelului de clasificare a contractului.14. Autoritatea contractantă nu trebuie să atribuie un contract clasificat unui ofertant preferat înainte de obținerea de către acesta a unui certificat ASI valabil.15. Cu excepția cazului în care actele cu putere de lege și normele administrative ale statului membru prevăd astfel, ASI nu este necesară pentru contractele care conțin informații clasificate RESTREINT UE.16. În cazul ofertelor pentru contracte clasificate, invitațiile de participare trebuie să cuprindă o clauză prin care ofertantul care nu prezintă o ofertă sau care nu este selectat să fie obligat să restituie toate documentele într-un termen stabilit.17. Un contractant poate fi nevoit să negocieze contracte de subcontractare clasificate cu alți subcontractanți la niveluri diferite. Contractantul garantează că toate activitățile de subcontractare sunt întreprinse în conformitate cu standardele minime comune prevăzute în prezenta secțiune. Cu toate acestea, contractantul nu trebuie să transmită unui subcontractant informații clasificate ale UE sau alte materiale fără consimțământul prealabil scris al autorului.18. Condițiile pe care contractantul trebuie să le îndeplinească atunci când încheie contracte de subcontractare, trebuie să fie menționate în ofertă și în contract. Nu se atribuie contracte de subcontractare entităților înregistrate într-un stat care nu este membru al UE fără autorizarea expresă scrisă a SGC.19. Pe toată perioada derulării contractului, ANS/ASD, în coordonare cu SGC, monitorizează respectarea tuturor cerințelor de securitate. Eventualele incidente privind securitatea se comunică în conformitate cu dispozițiile prevăzute în partea II secțiunea X din prezentul regulament de securitate. Modificarea sau retragerea unei ASI se comunică fără întârziere SGC și oricărei alte ANS/ASD căreia aceasta i-a fost notificată.20. La rezilierea unui contract clasificat sau a unui contract de subcontractare clasificat, SGC și/sau ANS/ASD, după caz, comunică de îndată acest lucru ANS/ASD a statului membru în care este înregistrat contractantul sau subcontractantul.21. Contractanții și subcontractanții respectă în continuare standardele minime comune menționate în prezenta secțiune și păstrează confidențialitatea informațiilor clasificate după rezilierea sau încetarea contractului sau a contractului de subcontractare clasificat.22. Dispoziții speciale privind distrugerea informațiilor clasificate la sfârșitul contractului vor fi menționate în cadrul CS sau în alte dispoziții privind cerințele de securitate.VIZITE23. Vizitele personalului SGC la sediul entităților industriale sau de altă natură din statele membre care execută contracte clasificate UE trebuie să fie planificate în acord cu ANS/ASD competentă. Vizitele angajaților entităților industriale sau de altă natură în cadrul contractului clasificat UE trebuie planificate de ANS/ASD. Cu toate acestea, ANS/ASD implicate într-un contract clasificat UE pot conveni asupra unei proceduri prin care vizitele angajaților entităților industriale sau de altă natură pot fi planificate direct.TRANSMITEREA ȘI TRANSPORTUL INFORMAȚIILOR CLASIFICATE UE24. În ceea ce privește transmiterea informațiilor clasificate UE, se aplică dispozițiile părții II secțiunea VII capitolul II și, după caz, secțiunea XI din prezentul regulament de securitate. Pentru a completa dispozițiile respective, se aplică orice proceduri existente în vigoare între statele membre.25. Transportul internațional al materialelor clasificate UE referitoare la contracte clasificate se efectuează în conformitate cu procedurile naționale ale statelor membre. Următoarele principii se aplică atunci când se verifică dispozițiile privind siguranța în transportul internațional:(a) se garantează securitatea în toate etapele transportului și în orice împrejurare, de la punctul de plecare și până la destinația finală;(b) nivelul de protecție acordat unui transport se stabilește în funcție de materialul cu cel mai înalt nivel de clasificare transportat;(c) societățile de transport obțin, dacă este necesar, o ASI. În aceste cazuri, personalul care se ocupă de transportul respectiv face obiectul unei verificări în conformitate cu standardele minime comune menționate în prezenta secțiune;(d) transportul se efectuează pe cât posibil direct dintr-un punct în altul și se încheie cât mai repede posibil;(e) atunci când este posibil, rutele de transport trebuie să treacă numai prin state membre UE. Rutele care trec prin state care nu sunt membre UE ar trebui efectuate numai cu autorizația ANS/ASD din statul expeditorului, cât și din cel al destinatarului;(f) înaintea oricărui transport de materiale clasificate UE, expeditorul întocmește un plan de transport aprobat de ANS/ASD competentă."--------------------------------------------------